(પ્રતિનિધિ) અમદાવાદ: અમદાવાદ શહેરમાં કથળેલી કાયદો વ્યવસ્થાની પરિસ્થિતિ  વચ્ચે લુંટારુઓ રોજ અવનવી મોડસ ઓપરેન્ડી વાપરી નાગરિકોને લુંટી રહયા છે છેલ્લા કેટલાક દિવસથી નકલી પોલીસને નામે નાગરિકોને ધાકધમકી આપી લુંટવામાં આવી રહયા છે આ પરિસ્થિતિ  વચ્ચે શહેરના ઘાટલોડિયા વિસ્તારમાં ક્રાઈમબ્રાંચના અધિકારીઓના નામે ત્રાટકેલા લુંટારુઓએ બે યુવકોનું અપહરણ કરી તેને લુંટી લીધા બાદ તેને જાહેર રોડ પર ફેકી બંને શખ્સો ફરાર થઈ જતા સમગ્ર વિસ્તારમાં ભારે સનસનાટી મચી ગઈ છે.